
ДО
ОБЩИНСКИ  СЪВЕТ
БУРГАС


Д О К Л А Д Н А  З А П И С К А

ОТ ДИМИТЪР НИКОЛОВ НИКОЛОВ -
КМЕТ на ОБЩИНА БУРГАС

Относно: Предоставяне на недвижим имот – частна общинска собственост на ДОМАШЕН СОЦИАЛЕН ПАТРОНАЖ - Бургас, представляващ самостоятелен обект, находящ се в кв.11“А“, по плана на ж.к. “Братя Миладинови“, зад бл.117, между ул. “Камчия“ и ул. “Места“, гр. Бургас
	       
УВАЖАЕМИ  ОБЩИНСКИ СЪВЕТНИЦИ,
	
Община Бургас е собственик на нежилищен недвижим имот, представляващ самостоятелно обособен обект, находящ се в кв.11“А“, по плана на ж.к. “Братя Миладинови“, зад бл.117, между ул.“Камчия“ и ул.“Места“, гр. Бургас, с площ 124.24 кв.м, актуван с Акт №1253/07.04.1999 г. за частна общинска собственост, при граници: изток – външен зид към бл.117, запад – външен зид към бл. 29, север – външен зид към ул.“Камчия“, юг – външен зид към ул.“Места“.
[bookmark: _GoBack]В Община Бургас е постъпило заявление вх. №53-00-271/10.06.2024г.(изх.№113/10.06.2024г. на ДСП-Бургас) от г-жа В. Станкова, Управител на ДОМАШЕН СОЦИАЛЕН ПАТРОНАЖ - Бургас, с искане за предоставяне на посочения по-горе общински нежилищен имот, които ще се ползват за разкриване на „Дневен център за пълнолетни лица с увреждания“ с фокус /приоритет на прием – лица, диагностицирани с различни форми на деменция и/или Алцхаймер“ с капацитет 20 лица – по 10 възрастни хора от група.  
Предвид нарастващия брой на хората, които страдат от различни форми на деменция и Алцхаймер през месец февруари в гр. Бургас на ул. „Иван Богоров“ №20 отвори врати първата в страната „Социална градина за възрастни с деменция “Грижовник“ с капацитет 10 човека, финансирана от Община Бургас.
Във връзка с повишения интерес към социалната услуга, както и невъзможността на Общината да продължи да я финансира, със Заповед № РД-01-1027/15.05.2024г. на Изпълнителен директор на Агенция за социално подпомагане - гр. София, се дава предварително одобрение за финансирането ù от държавния бюджет под наименованието: „Дневен център за пълнолетни лица с увреждания“ с фокус /приоритет на прием – лица, диагностицирани с различни форми на деменция и/или Алцхаймер“, считано от 01.06.2024г. с капацитет 20 лица. 
Предоставеното помещение на ул. „Иван Богоров“ №20 е недостатъчно да поеме 20 души, ползващи услугата.  
Общинският обект, находящ се в кв.11“А“, по плана на ж.к. “Братя Миладинови“, зад бл.117, между ул.“Камчия“ и ул.“Места“, гр. Бургас, с площ 124.24 кв.м, е свободен към настоящия момент и не е необходим за нуждите на органите на общината или на юридически лица на издръжка на общинския бюджет.
Предвид гореописаното и поради нуждата от разширяване на материалната база, продиктувана от повишения брой на потребителите на новата социална услуга в Община Бургас, която е единствена на територията на община и област Бургас, визираният самостоятелно обособен обект може да бъде предоставен на дневния център, след приемане на решение на Общински съвет – Бургас.
Предвид гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл. 21, ал.1, т. 8 от Закона за местното самоуправление и чл.8, ал. 1 от Закона за общинската собственост, да вземе следното

Р  Е  Ш  Е  Н  И  Е:

Дава съгласие да се предостави на ДОМАШЕН СОЦИАЛЕН ПАТРОНАЖ - Бургас самостоятелно обособен обект, находящ се в кв.11“А“, по плана на ж.к.“Бр.Миладинови“, зад бл.117, между ул.“Камчия“ и ул.“Места“, гр. Бургас, с площ 124.24 кв.м, актуван с Акт №1253/07.04.1999 г. за частна общинска собственост, при граници: изток – външен зид към бл.117, запад – външен зид към бл.29, север – външен зид към ул.“Камчия“, юг – външен зид към ул.“Места“, за нуждите на „Дневен център за пълнолетни лица с увреждания“ с фокус /приоритет на прием – лица, диагностицирани с различни форми на деменция и/или Алцхаймер“, за предоставяне на общодостъпни и специализирани социални услуги по чл.12, ал.3 и чл.15 от Закона за социалните услуги. 

	Приложение: Заявление вх. №53-00-271/10.06.2024г. в община Бургас; Схема - разпределение на самостоятелния обект; Акт №1253/07.04.1999 г. за частна общинска собственост.


ДИМИТЪР НИКОЛОВ
Кмет на Община Бургас
	

Съгласували:
ЗЛАТИНА ГЕОРГИЕВА, Директор на дирекция ПНО

ЖИВКО ДИМИТРОВ, Директор на дирекция УОС

КАТЕРИНА СИДЕРОВА-ГРУДОВА, Гл. юрисконсулт в дирекция УОС

Изготвил: 
инж. Райна Димова, Ст. експерт в дирекция УОС

